გაბრიელ ბორიჩი

გაბრიელ ბორიჩი (; დ. 11 თებერვალი, 1986) — ჩილელი პოლიტიკოსი და ჩილეს პრეზიდენტი 2022 წლის მარტიდან. მანამდე იგი ორი ოთხწლიანი ვადით არჩეული იყო დეპუტატთა პალატაში.

ბორიჩი პირველად ცნობილი გახდა როგორც სტუდენტური ლიდერი, როდესაც სწავლობდა სამართალს ჩილეს უნივერსიტეტში, სადაც ხელმძღვანელობდა გავლენიან სტუდენტურ ფედერაციას 2011 წლის სტუდენტური პროტესტების დროს. იგი დეპუტატთა პალატაში მსახურობდა 2014 წლიდან 2022 წლამდე, წარმოადგენდა მაგალანესს, თავის მშობლიურ რეგიონს. იყრიდა კენჭს როგორც დამოუკიდებელი კანდიდატი 2013 წელს და შემდეგ, როგორც „ფართო ფრონტის“ კოალიციის ნაწილი 2017 წელს. 2018 წელს ბორიჩმა დააფუძნა სოციალური კონვერგენციის პარტია, ერთ-ერთი პარტია, რომელიც შეადგენდა „ფართო ფრონტს“. 2019 წლის სამოქალაქო არეულობის დროს ჩილეში, ბორიჩმა შეასრულა მნიშვნელოვანი როლი იმ შეთანხმების მიღებაში, რომელმაც გამოიწვია 2020 წლის ოქტომბრის საკონსტიტუციო რეფერენდუმი.

2021 წლის დეკემბერში ბორიჩმა მოიპოვა პრეზიდენტობა ხოსე ანტონიო კასტის დამარცხებით საპრეზიდენტო არჩევნების მეორე ტურში, როდესაც მიიღო ხმების 55,9 %. არჩევის შემდეგ, ბორიჩი გახდა ჩილეს ისტორიაში ყველაზე ახალგაზრდა პრეზიდენტი და ამჟამად მსოფლიოში მოქმედ სახელმწიფო ლიდერებს შორის მეშვიდე ყველაზე ახალგაზრდა პრეზიდენტია.

სქოლიო

კატეგორია:ჩილეს პრეზიდენტები
კატეგორია:ცოცხალი ადამიანები